সেমাই
সেমাই বাঙালি রন্ধনশৈলিতে একটি মিষ্টি জাতীয় খাদ্য। অতি চিকন করে বানানো আটার ফালিকে দুধ, চিনি, গরম মশলা ও কিসমিস সহকারে সেমাই রান্না করা হয়। ক্ষেত্রবিশেষে আটার পরিবর্তে চালের গুড়ো ব্যবহার করা হয়। বাংলাদেশে এটি খুবই জনপ্রিয় খাবার, বিশেষ করে বাঙালিদের ঈদুল ফিতর উৎসবের এটি একটি অবিচ্ছেদ্য অঙ্গ এবং বাংলাদেশের গ্রামাঞ্চলে কোথাও কোথাও এই উৎসব সেমাই ঈদ নামেও পরিচিত।